Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3327

(1) Fogyasztásra feltételesen alkalmas az egész állati test — az elváltozást mutató húsrészek és a fogyasztásra mindig alkalmatlan zsigerek, továbbá a (2) bekezdésben meghatározott testrészek kivételével — a következő esetekben: — ragadós száj- és körömfájás, — sertések hólyagos betegsége, — fertőző hólyagos szájgyulladás, — Aujeszky-féle betegség és a fertőző sertésbénulás, amikor is a fejet és a gerincoszlopot nem szabad megnyitni és az emésztőcsatornát egészben kell kiemelni, — szarvasmarhák vírusos tüdőgyulladása esetén, ha viraemia vagy annak gyanúja állapítható meg, — szarvasmarhák roncsoló orrhurutja, — szarvasmarhák vírusos hasmenése esetén, ha viraemia vagy annak gyanúja állapítható meg, — toxoplasmosis, amikor is a fejet és a gerincoszlopot nem szabad megnyitni, és az emésztőcsatornát egészben kell kiemelni, — gümőkór esetén, ha a gümőkóros folyamat a májkapui nyirokcsomókban vagy a savóshártyán, csontokban, ízületekben észlelhető, 1998/74/II. szám — sertéseknél a nyirokcsomóra szorítkozó gümőkórnál, ha a fej, a tüdő vagy a bél nyirokcsomói közül két szervre terjed ki, — juhok maedi betegsége, — a húsnak az állat levágása során keleti marhavész, afrikai sertéspestis, lépfene vagy takonykór kórokozójával történt szennyeződése, vagy ha ennek lehetősége nem zárható ki, — brucellózis, — sertésorbánc, — listeriosis, — leptosirosis, — szarvasmarhák és sertések borsókakórja, ha metszéslaponként egy borsóka található, — csekély számú szarkosporidium tömlő észlelésekor, — ha a laboratóriumi kiegészítő húsvizsgálat = feltételesen kórokozó mikroba okozta bacteriaemiát, illetve = az izomzatban vagy a testtájéki nyirokcsomókban szaprofita mikrobák kis számban való jelenlétét állapította meg, — huszonnégy órai állás után is fennálló közepes mértékű sárgaság, ha a várakozási idő után a laboratóriumi kiegészítő húsvizsgálat eredménye a hőkezelést lehetővé teszi, — ha a laboratóriumi kiegészítő húsvizsgálat eredménye egyébként lehetővé teszi és a levágás után tizenhat-huszonnégy óra múlva mért pH-érték a következő vagy ennél nagyobb: = szarvasmarha-, borjú-, juhhús esetén 6,8 = lóhús esetén 6,4 = sertéshús esetén 6,6.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes